CELEX: 62021TN0643
Language: da
Date: 2021-10-05 00:00:00
Title: Sag T-643/21: Sag anlagt den 5. oktober 2021 — Foodwatch mod Kommissionen

29.11.2021   
            
            
               DA
            
            
               Den Europæiske Unions Tidende
            
            
               C 481/38
            
         
      Sag anlagt den 5. oktober 2021 — Foodwatch mod Kommissionen
      (Sag T-643/21)
      (2021/C 481/53)
      Processprog: tysk
      
         Parter
      
      
         Sagsøger: Foodwatch eV (Berlin, Tyskland) (ved advokaterne R. Klinger, C. Douhaire og S. Ernst)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 5. august 2021 [C(2021)5963 final] i henhold til forordning (EF) nr. 1049/2001, hvormed sagsøgerens genfremsatte begæring af 6. maj 2021 om udvidet adgang til dokumentet »Briefing for the EU RCF co-chair for the Regulatory Cooperation Forum meeting on 3-4 February 2020« [Ares(2021)1264866] blev afslået, annulleres, for så vidt som afslaget var støttet på den begrundelse for afslag, der er fastsat i artikel 4, stk. 1, litra a), tredje led, i forordning (EF) nr. 1049/2001.
               
            
                  —
               
               
                  Europa-Kommissionen tilpligtes at betale sagsomkostningerne, herunder de af sagsøgeren afholdte omkostninger.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Kommissionens afgørelse C(2021)5963 final af 5. august 2021, hvormed sagsøgeren fik afslag på ubegrænset aktindsigt i et dokument vedrørende forberedelsen af et møde i Forum for Reguleringssamarbejde (RCF) om den samlede økonomi- og handelsaftale EU-Canada (CETA), har sagsøgeren fremsat følgende anbringender:
      
                  1.
               
               
                  Første anbringende om tilsidesættelse af artikel 4, stk. 1, litra a), tredje led, i forordning nr. 1049/2001 (1) som følge af en forkert retsanvendelse.
                  
                              —
                           
                           
                              Den antagelse, at internationale forbindelser ville lide skade som omhandlet i denne bestemmelse med den begrundelse, at videregivelse af interne strategiske overvejelser kunne bringe det gunstige udfald af de igangværende udvekslinger i forbindelse med gennemførelsen af aftalen i fare, er fejlagtig.
                           
                        
                              —
                           
                           
                              Den antagelse, at internationale forbindelser ville lide skade som omhandlet i denne bestemmelse med den begrundelse, at de anvendte oplysninger kan anvendes af tredjelande mod EU, er fejlagtig.
                           
                        
                              —
                           
                           
                              Den antagelse, at internationale forbindelser ville lide skade som omhandlet i denne bestemmelse med den begrundelse, at samarbejdet med Canada ellers kunne blive truet, at også fejlagtig.
                           
                        
            
                  2.
               
               
                  Andet anbringende om tilsidesættelse af artikel 4, stk. 6, i forordning (EF) nr. 1049/2001 som følge af den fejlagtige afgørelse om kun at videregive dele af det omhandlede dokument.
               
            
                  3.
               
               
                  Tredje anbringende om tilsidesættelse af artikel 4, stk. 7, i forordning nr. 1049/2001, da afslaget på aktindsigt ikke er blevet tidsmæssigt begrænset
               
            
                  4.
               
               
                  Fjerde anbringende om tilsidesættelse af begrundelsespligten i henhold til artikel 296 TEUF og artikel 41, stk. 2, litra c), i Den Europæiske Unions charter om grundlæggende rettigheder.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).